Kings Beach Design Guidelines
Lake Tahoe Region Design Standards
Low Impact Development (LID) Guidebook web page Isabella 2 – toortsie.com
Junie 9, 2016 Junie 10, 2016 ~ Toortsie
Soos met baie stories, is dit wat soos die einde lyk, nie altyd die einde nie, en net soos op RSG waar almal help om ‘n storie te ontwikkel, gebeur dit in blogland ook! Danksy Kameel se hulp het die ongelukkige einde van Isabella se verhaal ‘n kinkel in.
Want sien, ons het gedink dat dit struikrowers was wat Isabella se koets voorgelê het, dalk iemand wat jaloers was op haar en haar uit die weg wou ruim, maar dit was glad nie die geval nie! Nee, ‘n Spaanse edelman wat die Kaap met sy skip aangedoen het, het haar gesien en was onmiddellik verlief op haar. Hy wou haar saamneem Spanje toe. Hy het die storie nie mooi oordink nie en het gevoel dat daar net een uitweg was: Ontvoer haar! Toe die ontvoering misluk, en die ontvoerders nie met Isabella by die skip opgedaag het nie, het die skip maar sonder haar weggevaar.
Roneldo, die Spaanse edelman kon haar net nie vergeet nie. Hy het in ‘n knorrige brombeer ontaard.
Een dag hoor Isabella ‘n klop aan die deur en toe sy dit oopmaak, staan die mooie Roneldo voor haar deur. Sy kon haar geluk nie glo nie. Sy was destyds só verskriklik verlief op hom en kon net nie verstaan waarheen hy verdwyn het net ná haar ongeluk nie. Dit was ook die rede vir haar emosionele toestand en dat sy haar totaal uit die samelewing onttrek het, sy het getreur oor Roneldo en gedink dat sy mans nie kon vertrou nie, want hulle verdwyn sommer net in die niet!
Intussen fluister Seegogga dat daar ‘n boer ook is wat ‘n oog op haar gehad het en gereeld daar gaan inloer het en gekuier het in die sitkamer.
Hierdie keer het Roneldo egter sy planne beter gemaak, lank genoeg in die Kaap spandeer om haar behoorlik die hof te maak en haar te oorreed om met hom te trou en saam met hom in Spanje te gaan woon. Dit was ‘n spoggerige troue en daarna het Roneldo en sy stralende bruid na Spanje vertrek.
Hoe sal Isabella aanpas in ‘n Spaanse herehuis waar die kultuur soveel anders is as in die Kaap?
Steeds ‘n verbeeldingsvlug van Toortsie, met ‘n tikkie Kameel- en Perdeby-inspirasie daarby.
Posted in 26 Kaapse vroue,Toorts se verbeeldingsvlugte
‹ PreviousToortsie se Toeka Tokkel oor eetgoed, toe en nou
Next ›‘n Suikervas?
28 thoughts on “Isabella 2”
Junie 9, 2016 om 8:13 vm
Sug van verligting….dis nou mos hoe ‘n storie moet eindig!😊😊
Junie 9, 2016 om 8:24 vm
As JY en KAMEEL en SEEGOGGA ook nie gehelp het nie, het ons in ‘n DROEWIGHEID verval! 🙂 Dis mos waarvoor blogmaats daar is!
Junie 9, 2016 om 8:58 vm
Ons het genoeg smart in hierdie droewige land!
Junie 9, 2016 om 8:15 vm
🙂 Elmar Steyn se moses!
Junie 9, 2016 om 8:25 vm
Hehehe sy sal moet oppas! Met die blogmaats hier rondom my wat almal help kan ons dalk nog ‘n verhaal van ‘n verhaal skep!
Junie 9, 2016 om 1:03 nm
Elmar Steyn se regte naam was Marthanus Steyn en hy is in 2001 oorlede – lees bietjie hier: http://152.111.1.88/argief/berigte/beeld/2003/07/14/B1/09/02.html
Ai, ek het sy verhale verslind!
Junie 9, 2016 om 8:37 vm
Junie 9, 2016 om 8:55 vm
Hoe bly is ek Isabella is weer haar sprankelende self….. en dat die Spaanse edelman haar hand erower het!!!
Nou moet jy weer help! Die storie moet aangaan. 🙂
Junie 9, 2016 om 9:04 vm
O ja, Isabella en Roneldo is gelukkig getroud maar daar is ‘n skoonma…. en ‘n Spaanse meisie uit die adelstand wat nie so gelukkig is dat Isabella Roneldo se hart verower het nie.
Junie 9, 2016 om 9:08 vm
Jaaaa ek het ook nogals aan hulle gedink! 😉
Junie 9, 2016 om 9:32 vm
Elmar Steyn was ‘n man. Hy het pragtige ou Kaapse verhale geskryf. Dink nie jy is bekend met sy boeke nie…. jy was nog nie gebore toe ons sy boeke verslind het nie. 😄
Junie 9, 2016 om 9:42 vm
Ek het hulle baie gelees. Ek dink ek het gedink sy is ‘n vrou! Oeps
Junie 9, 2016 om 9:43 vm
My jongdae skrywers was: Elmar Steyn, Ela Spence, Ena Murray, ag daar was nog, Tryna du Toit (lugwaardinne dink ek).
Junie 9, 2016 om 10:05 vm
Ja, dit was die skrywers van ons dae. Boeke met die pragtigste Titels…. Goudgeel Kappertjies, ens.
Die ding is net, as ek oor al die 26 vroue ‘n boek moet skryf, gaan my kleinkinder dalk nog moet help skryf, so lank gaan dit vat!
Junie 9, 2016 om 10:02 vm
Lekker lag ek nou vir jou. Miskien kan jy dit as jou lewenstaak opvat…. of wat sê ek?
Junie 9, 2016 om 10:38 vm
Ek wonder darem
Junie 9, 2016 om 10:53 vm
Ek gaan nou terugkeer na my eie bybelkarakter toe wat al my breinkrag nodig het. Net vir ‘n titseltjie spice, is daar nie ‘n ouvrou ook in Spanje wat ‘n geheim rondom Roneldo se geboorte weet… en alles wat in daardie gesin gebeur fyn dophou nie.
Junie 9, 2016 om 10:58 vm
Ek dink ek moet nou eers stop, maar jy mag mos hier in die kommentare die opvolg skryf … 😉
Junie 10, 2016 om 3:05 vm
Nou toenou, ek kom agter ek het n hele paar stukke van jou oorgeslaan. Hierdie Isabella storie het lekker ontwikkel. Onthou net die Spaanse adelikes is nie mense om sonder handskoene aan te pak nie Die skoonmoeder gaan beslisnie daarvan hou dat haar seun nie met die uitgesoekte dame getrou het nie. Nou is hul nog Katoliek ook so, Of hul gaan huwelik nie erken nie of hul gaan hom onterf omdat hul nie egskeidings aanvaar nie!
Ek sien jy het nou by my I Scrap 2 ingeskryf- al gewonder hoekom jy nie na my toe terug “pieng” nie as jy scrapydo insit nie.(Dis my vol ou blog)
Junie 10, 2016 om 6:38 vm
Maar ek sit dan altyd jou skakel in? Ek het nog nooit blogs ge’folloe’ nie omdat die baie emails my oorweldig ek kry verskriklik vaie mails vir my werk en raak gespanne as daar so baie lê en ek kom nie by hulle uit nie. So ek lees maar soos ek die mense onthou. Nou het ek die reader ontdek so ek kan nou inskryf by mense sonder om mails te ontvang. So almal sal nou kennisgewings kry dat ek hul volg.
Junie 10, 2016 om 10:07 vm
Ek sien en verstaan nou ook wat jy doen. Ek moet dit eintlik ook doen want ek voel ook berdreigd deur al die emails. Skakel jy net die email kennisgewing af by die persoon wat jy gevolg het?
Junie 10, 2016 om 10:10 nm
O ek weet nie hoe jy moet maak as jy reeds email ontvang nie. Dalk by die email unfollow en dan weer op die blog follow? Oor pingbacks wat nie werk nie, lees bietjie hierdie een: https://dailypost.wordpress.com/2016/06/10/a-message-on-pingbacks-2/
Junie 11, 2016 om 12:34 vm
Ek skkel hul af by follower maar delete hul nie dan verskyn hul steeds in reader. Die email ouens moet mens maar delete. Ek sien daar is juis n stuk oor pingbacks hierdie week
Junie 11, 2016 om 7:36 vm
Lyk my jy het hom onder beheer. 🙂
Junie 11, 2016 om 9:49 vm
Ja wat, vat nie rerig nonsies nie. Dis net ek is te nuuskierig om te lees wat almal skryf. Daar is egter net nie genoeg tydom alles te lees nie. Ek sie die pingbacks het toe n probleem. Geen wonder hul het nie by my gepieng nie. Gelukkig hou ek die skrywes steeds op my lysie sodat dit maklik is om almal wat meestal deelneem op te volg.